User:Kalins barua

ধম্মপদ অট্ঠকথা দেবদত্তস্স বত্থু 💠 প্রার্থনার শক্তি এতই প্রবল তা পুরণে স্বয়ং দেবগণও তটস্থ থাকেন। অনুরুদ্ধ স্থবিরের "নাই" শব্দ না শোনার প্রার্থনা ও দেবদত্তের সংঘভেদ অট্ঠকথা হতে- "অনুপ্রিয়" ছিল মল্লদের নগর। ভগবান সেই অনুপ্রিয় নগর আশ্রয় করিয়া অনুপ্রিয় আম্রবনে বাস করিতেছিলেন। তথাগতের জন্মের পর তাঁহার শরীর লক্ষণ বিচারের দিন তাঁহার আশি হাজার জ্ঞাতিরা চিন্তা করিলেন— 'ইনি রাজা হউন অথবা বুদ্ধই হউন ক্ষত্রিয় পরিবৃত হইয়াই বিচরণ করিবেন।” এই চিন্তা করিয়া তাঁহাদের আশি হাজার ক্ষত্রিয় কুমার দিবার প্রস্তাব করিলেন । যথা সময়ে সেই ক্ষত্রিয় কুমারদের অনেকে প্রব্রজ্যা গ্রহণ করিলেন। কিন্তু ভদ্রিয় রাজাদের মধ্যে অনুরুদ্ধ, আনন্দ, ভগু, কিবিল ও দেবদত্ত এই ছয়জন শাক্যপুত্র তখনও প্রব্রজ্যা গ্রহণ করেন নাই। তাঁহারা প্রব্রজ্যা গ্রহণ করিতেছে না দেখিয়া লোকেরা বলাবলি করিতে লাগিল—“আমরা আপন পুত্রদের প্রব্রজ্যা দিয়া দিলাম, এই ছয়জন শাক্যত দেখিতেছি এখনও প্রব্রজ্যা নিল না, বোধ হয় তাহারা বুদ্ধের জ্ঞাতি নয় ।” অনন্তর মহানাম শাক্য অনুবুদ্ধের নিকট উপস্থিত হইয়া কহিলেন- “ভাই, আমাদের কুলের মধ্যে কেহই প্রব্রজ্যা গ্রহণ করে নাই ; তুমি প্রব্রজ্যা নাও, না হয় আমি নিই।” অনুরদ্ধ ছিলেন সুকোমল, ভোগ বিলাসী। 'নাই' এই শব্দও কোনদিন শোনেন নাই । এক দিবস তাঁহাদের ছয় ক্ষত্রিয়ের মধ্যে গুটিখেলা হইতেছিল! খেলার সময় অনুরুদ্ধ পিঠার দ্বারা বাজী রাখিল, সে পরাজয় হইলে পিঠা খাওয়াইবে। খেলা করিতে করিতে অনুরুদ্ধর পরাজয় হইল । তিনি পিঠার জন্য পাঠাইয়া দিলেন। তাঁহার মাতা পিঠা সাঁজাইয়া পাঠাইলেন। তাঁহারা তাহা খাইয়া পুনরায় খেলিতে আরম্ভ করিল। বার বার তাঁহারই পরাজয়। তিনিও পুনঃপুন মাতার নিকট পিঠার জন্য প্রেরণ করিলেন। মাতাও নাকি তিনবার পাঠাইয়া, চতুর্থ বারে পিঠা নাই বলিয়া ফিরাইয়া দিলেন। সে ফিরিয়া আসিয়া বলিল, 'পিঠা নাই।' তিনি যে 'নাই' শব্দ কোন দিন শুনেন নাই, তাই তাহাও একপ্রকার পিঠা বিশেষ মনে করিলেন। তাহাকে পুনরায় এই বলিয়া পাঠাইয়া দিলেন “যাও, আমার জন্য 'নাইপিঠা' নিয়া আস।” সেও যাইয়া বলিল – “আৰ্য্য 'নাইপিঠা' দেন।” অনুরুদ্ধের মাতা এই কথা শুনিয়া চিন্তা করিলেন—আমার ছেলে 'নাই' শব্দ কোন দিন শুনে নাই, তাহাকে এই উপায়ে 'নাই' শব্দের অর্থ বুঝাইয়া দিব এই চিন্তা করিয়া, শূন্য এক সোনার ভাজন অন্য এক সোনার ভাজনের দ্বারা ঢাকিয়া পাঠাইয়া দিলেন। তখন নগর রক্ষক দেবতারা চিন্তা করিলেন “অনুরুদ্ধ শাক্য পূৰ্ব্বজন্মে অন্নভার নাম ধারণ করিয়া যখন জন্মগ্রহণ করিয়াছিলেন, তখন নিজের অংশের ভাত উপরিষ্ট নামক 'পচ্চেক' বুদ্ধকে দান দিয়া ছিলেন। দান দিয়া এই প্রার্থনা করিয়াছিলেন—'কখনও 'নাই' শব্দ যেন আমি না শুনি, আর আহার উৎপন্নের কারণও যেন আমাকে জানিতে না হয়।” তিনি যদি এই শূন্য পাত্র দেখেন, তাহা হইলে আমরা আর দেব সমাগমে প্রবেশ করিতে পারিব না, মাথাও আমাদের সাতভাগে ফাটিয়া যাইবে।” অতঃপর দেবতারা সেই পাত্রটি দিব্য পিঠায় পরিপূর্ণ করিয়া দিলেন। পাত্রটি গুলি-মণ্ডলে রাখিয়া ঢাকনি উল্টাইবামাত্রই পিটার সুগন্ধে সমস্ত নগর সুগন্ধময় হইল । পিঠাখণ্ড মুখে দেওয়া মাত্রই সাতহাজার রস-হরণীতে বিস্তার লাভ করিল। তখন অনুরুদ্ধ চিন্তা করিলেন “আমি মাতার প্রিয় নহি, এতদিন যাবৎ আমার জন্য এই 'নাইপিঠা' পাক করে নাই । এই হইতে আমি আর অন্য পিঠা খাইব না।" তিনি গৃহে যাইয়া মাতাকে জিজ্ঞাসা করিলেন - মা আমি কি তোমার প্রিয় না অপ্রিয় ?” “বাবা, একচক্ষু বিশিষ্ট লোকের পক্ষে তাহার একচক্ষু যেমন প্রিয়, হৃদয় যেমন প্রিয়, সেইরূপে তুমিও আমার অতি প্রিয় ।” “তাহা হইলে কেন মা, এতদিন যাবৎ তুমি আমার জন্য এই 'নাইপিঠা' পাক কর নাই ?” তিনি সেই ছোট চাকরটিকে জিজ্ঞাসা করিলেন  “বাবা, পাত্রে কিছু ছিল কি ?” “আৰ্য্যে, পাত্র পিঠায় পরিপূর্ণ ছিল, এমন পিঠা আমি পূৰ্ব্বে দেখি নাই।” ইহা শুনিয়া তিনি চিন্তা করিলেন — “আমার ছেলে পূণ্যবান, পূৰ্ব্বকৃত প্রার্থনা থাকিতে পারে, বোধ হয় দেবতারাই পাত্র পূর্ণ করিয়া পিঠা পাঠাইয়া থাকিবেন।” অতঃপর অনুরুদ্ধ মাতাকে কহিলেন—“মা' এই হইতে আমি আর অন্য পিঠা খাইব না ; এই 'নাইপিঠা'ই আমার জন্য পাক করিও।” সেই হইতে অনুরুদ্ধ পিঠা খাইবার ইচ্ছা প্রকাশ করিলে তিনিও এক শূন্যে পাত্র অন্য এক পাত্রের দ্বারা ঢাকিয়া পাঠাইয়া দিতেন । অনুরুদ্ধ যতদিন গৃহবাসে ছিলেন ততদিন দেবতা তাঁহার জন্য দিব্য পিঠা পাঠাইয়াছিলেন । তিনি এতদূরও জানেন না, প্রব্রজ্যার বিষয় আর কি জানিবেন! তাই ভ্রাতার নিকট জ্ঞিজ্ঞাসা করিলেন “এই প্রব্রজ্যা কি ?” তদূত্তরে তিনি বলিলেন—“চুল ও গোঁপ দাড়ি ছেদন করিতে হয়, কার্যায় বস্ত্ৰ পরিধান করিতে হয়, কাষ্ঠাস্তরণে অথবা বেত্রমঞ্চে শুইতে হয়, পিণ্ডাচরণ করিয়া জীবিকা নির্ব্বাহ করিতে হয়, এই হইল প্রব্রজ্যা ।” তিনি এইরুপ বলিলে অনুরুদ্ধকে কহিলেন – “দাদা, আমি সুকোমল, আমি প্রব্রজ্যা নিতে পারিব না । * “তাহা হইলে ভাই, কাজকর্ম শিখিয়া গৃহবাসে থাক, আমাদের একজন প্রব্রজ্যা না নিয়া পারিব না।" অতঃপর অনুরুদ্ধ তাঁহাকে জিজ্ঞাসা করিলেন – “এই কাজকর্ম কেমন ?” যেই কুলপত্র ভাত উৎপন্নের স্থানও জানেন না, তিনি আবার কাজ করে বিষয় কি জানিবেন ? এক দিবস তিন ক্ষত্রিয়ের মধ্যের কথা উত্থাপিত হইল—“ভাত কোথায় উৎপন্ন হয় ?” কিম্বিল কহিহেন—“গোলায় উৎপন্ন হয়। ” ভদ্রিয় কহিলেন- “তুমি ত ভাত উৎপন্নের স্থান জান না, ভাত উৎপন্ন হয় পাত্রে।” অনুরুদ্ধ কহিলেন- “তোমরা দুই জনেই জান না, ভাত উৎপন্ন হয় রত্ন মকুল সদৃশ সোণার থালায়।” তাঁহাদের মধ্যে কিম্বল একদিন দেখিয়াছিলেন— গোলা হইতে ধান পাড়িতেছে, তাহা দেখিয়া তিনি মনে করিলেন—ইহা গোলাতেই উৎপন্ন হইয়াছে। ভদ্রিয় একদিন দেখিয়াছিলেন— পাতিল হইতে ভাত ঢালিয়া লইতেছে, তাহা দেখিয়া তিনি মনে করিলেন— ভাত পাতিলেই উৎপন্ন হয়। অনুরুদ্ধ কিন্তু ধান ভানিতে, ভাত রাঁধিতে অথবা ভাত ঢালিতে কোনদিন দেখেন নাই ; কেবল দেখিয়াছেন ভাত ঢালিয়া সম্মুখে স্থাপন মাত্রই, ইহাতে তিনি মনে করিলেন— 'ভোজনের ইচ্ছা উৎপন্ন হইলে, ভাত পাত্রে উৎপন্ন হয় । এইরূপ তিন জনেই ভাত উৎপন্নের কারণ জানেন না। তাই অনুরুদ্ধ জিজ্ঞাসা করিলেন “কাজকৰ্ম্ম কেমন ?” তদুত্তরে 'প্রথম ক্ষেত্র কর্ষণ করিতে হইবে' ইত্যাদিরূপে বৎসরে বৎসরে কর্ত্তব্য কর্মের কথা শুনিয়া কহিলেন—“কখন এইসব কাজের অস্ত দেখা যাইবে ? আর কখন বা আমরা কাজ হইতে অবসর লাভ করিয়া সুখে ভোগ সম্পত্তি পরিভোগ করিব ?” এই বলিয়া কমান্তের অসমাপ্তির বিষয় কথিত হইলে তিনি জ্যেষ্ঠ ভাইকে বলিলেন— "তাহা হইলে আপনিই ঘরে থাকুন আমার ইহাতে প্রয়োজন নাই।” এই বলিয়া তিনি মাতার নিকট উপস্থিত হইয়া কহিলেন  “মা, অনুমতি দাও, আমি প্রব্রজ্যা গ্রহণ করিব।” মাতা তিন- বার অস্বীকার করিয়া অবশেষে কহিলেন – “তোমার বন্ধু ভদ্রিয় রাজা যদি প্রব্রজিত হয়, তবে তাহার সহিত প্রব্রজ্যা গ্রহণ করিও।” মাতা এইরূপ বলিলে তিনি তাঁহার নিকট উপস্থিত হইয়া কহিলেন “বন্ধ, আমার প্রব্রজ্যা তোমার সহিত প্রতিবদ্ধ” এই বলিয়া তাঁহাকে নানা প্রকারে বুঝাইয়া । সপ্তম দিবসে তাঁহার সহিত প্রব্রজ্যা গ্রহণের জনা প্রতিজ্ঞা করাইলেন । তৎপর শাক্যরাজ-কুলের ভদ্রিয়, অনুরুদ্ধ, আনন্দ ভগু কিম্বিল ও দেবদত্ত এই ছয় ক্ষত্রিয় এবং নাপিতপুত্র উপালি সহ এই সাতজন সপ্তাহ কাল দেবতার ন্যায় দিব্য-সম্পত্তি অনুভব করিলেন সপ্তম দিবসে উদ্যানে যাওয়ার নায় চতুরঙ্গিনী সেনার সহিত বাহির হইলেন। তাঁহারা অপররাজ্য সম্প্রাপ্ত হইলে সৈন্যগণকে নিবৃত্ত করিয়া পররাজ্যে প্রস্থান করিলেন। তথায় ছয় ক্ষত্রিয় আপন আপন আভরণ সমূহে খুলিয়া লইয়া পুটলি বাঁধিলেন এবং তাহা উপালিকে দিয়া কহিলেন – “ওহে উপালি, তুমি বিরত হও, ইহাতেই তোমার জীবিকার জন্য যথেষ্ট হইবে।” এই কথা শুনিয়া উপালি তাঁহাদের পায়ের উপর পড়িয়া গড়াগড়ি দিয়া কাঁদিতে লাগিলেন এবং তাঁহাদের আদেশ অতিক্রম করিতে অসমর্থ হইয়া উঠিয়া নিবৃত্ত হইলেন। তাঁহাদের বিদায় কালীন বন যেন রোদন করিতেছে, পৃথিবী যেন কম্পিত হইতেছে এইরূপ মনে হইল। উপালি অল্পক্ষণ নিবর্ত্ত'ন করিয়া চিন্তা করিলেন—শাক্যগণ উগ্র হয়তঃ তাঁহারা ইহাও মনে করিতে পারেন—ইহাদ্বারা কুমারগণ বিনাশ প্রাপ্ত হইয়াছে।” এই মনে করিয়া আমাকে বধও করিতে পারেন। এই শাক্য-কুমারেরা যদি এমন সম্পত্তি ত্যাগ করিতে পারেন, আর এই সমস্ত বহুমূল্য আভরণ সমূহে থুথুর ন্যায় ছাড়িয়া প্রব্রজিত হইতে পারেন, তবে আমার আর কথাই বা কি এই মনে করিয়া পুটলি খুলিয়া “যাহাদের প্রয়োজন তাহারা গ্রহণ করত এই বলিয়া আভরণ সমূহ বৃক্ষে লাগাইয়া রাখিলেন। অতঃপর তিনি যাইয়া তাঁহাদের সহিত একত্রিত হইলেন। তাঁহারা জিজ্ঞাসা করিলেন—কি হে, ফিরিয়া আসিলে যে ?” এইরূপে জিজ্ঞাসা করিলে তিনি সেই বিষয় প্রকাশ করিয়া কহিলেন । অতঃপর তাঁহারা উপালিকে লইয়া ভগবান সমীপে উপস্থিত হইলেন। যাইয়া ভগবানকে কহিলেন “ভন্তে, আমরা শাক্য মাত্রই অভিমানী, এ আমাদের বহুদিনের পরিচারক, প্রথমত ইহাকে প্রব্রজ্যা প্রদান করন, আমরা প্রথমেই ইহাকে অভিবাদনাদি করিব। এইরূপে হইলেই আমাদের অভিমান ধ্বংস হইবে।” এই বলিয়া প্রথমে তাঁহাকে প্রব্রজ্যা দেওয়াইয়া পরে নিজেরা প্রব্রজিত হইলেন । তাঁহাদের মধ্যে আয়ুস্মান ভদ্রিয় সেই বর্ষাবাসের মধ্যেই ত্রিবিদ্যা লাভী হইলেন ; আয়ুস্মান অনুরুদ্ধ দিব্যচক্ষু, লাভ করিয়া পরে ‘মহাপুরুষ বিতর্ক' সূত্ৰ' শুনিয়া অহত্ব লাভ করিলেন ; আয়ুস্মান আনন্দ স্রোতাপত্তি ফল লাভ করিলেন ; অন্য সময় ভগ, স্থবির ও কিবিল স্থবির বিদর্শন ভাবনা বৰ্দ্ধিত করিয়া অহ´ত্ব লাভ করিলেন ; দেবদত্ত পৃথকজন ঋদ্ধি পাইলেন ৷ অনন্তর ভগবান যখন কৌশাম্বিতে অবস্থান করিতে ছিলেন, তখন ভগবানও তাঁহার শ্রাবক সংঘের মহা লাভ সৎকার উৎপন্ন হইয়াছিল। লোকেরা বস্ত্ৰ-ভৈষজ্যাদি হস্তে বিহারে যাইতেন। তাঁহারা বিহারে প্রবেশ করিয়া- “ভগবান কোথায়, শারিপুত্র স্থবির কোথায়, মৌদগল্যায়ন স্থবির কোথায়, মহাকশ্যপ স্থবির কোথায়, ভদ্রিয় স্থবির কোথায়, অনুরুদ্ধ স্থবির কোথায়, আনন্দ স্থবির কোথায়, ভগ, স্থবির কোথায়, কিবিল স্থবির কোথায় ?” এই- রূপ বলিতে বলিতে অশীতি মহাশ্রাবক দিগের বাসস্থান সমূহ দেখিতে দেখিতে বিচরণ করিতেন। “দেবদত্ত স্থবির কোথায় উপবিষ্ট বা স্থিত এই কথা বলিবারও কেহ ছিল না। তিনি চিন্তা করিলেন— “আমি ইহাদের সঙ্গেই প্রব্রজিত হইয়াছি। ইহারাও ক্ষত্রিয় প্রব্রজিত, আমিও ক্ষত্রিয় প্রব্রজিত। মনষ্যেরা দানীয় বস্তু হাতে করিয়া ইহাদিগকে তালাস করে, আমার নাম মুখে লইবারও কেহ নাই; আমি কাহার সহিত একত্র হইয়া, কাহাকে সন্তুষ্ট করিয়া আমার লাভ সৎকার উৎপাদন করি। অতঃপর তিনি এই চিন্তা করিলেন—“এই বিম্বিসার রাজা ভগবানের প্রথম দর্শনেই এগার অযুত লোকের সহিত স্রোতাপত্তি ফল লাভ করিয়াছেন, ইনির সহিত মিলিতে পারিব না । কোশলরাজের সহিতও পারিব না। এই রাজপত্র কুমার অজাতশত্রু, কাহারও দোষগণ সম্বন্ধে জানেন না, তাঁহার সহিত একত্র হইব।” এই মনে করিয়া দেবদত্ত কৌশাম্বি হইতে রাজগৃহে গমন করিলেন তথায় যাইয়া কুমার-বর্ণ ধারণ করিলেন, চারিটি বিষধর সর্প চারি হস্ত পদে ও একটি গ্রীবাতে বেষ্টন করিলেন, একটি মস্তকে পাগড়ির ন্যায় বেষ্টন করিলেন, একটি শরীরে একাংশ করিলেন। এইরূপে তিনি সর্পের দ্বারা অলঙ্কৃত হইয়া আকাশ পথে গমন করতঃ অজাতশত্রুর কোলের উপর গিয়া বসিলেন। অজাতশত্রু, ভীত হইয়া জিজ্ঞাসা করিল। আপনি কে ?” “আমি দেবদত্ত” এই বলিয়া তাঁহার ভয় বিনোদনের জন্য সেই বেশ পরিবৰ্ত্তন করিয়া সংঘাটি পাত্র চীবর ধারা ভিক্ষুরূপে কুমারের পুরোভাগে স্থিত হই- লেন। এইরূপে তাঁহাকে প্রসাদিত করিয়া লাভ সৎকার উৎপাদন করাইলেন। দেবদত্ত লাভ সৎকার দ্বারা অভিভূত হইয়া চিন্তা করিলেন — “আমি ভিক্ষুসংঘ পরিচালনা করিব। এই পাপ-চিত্ত উৎপাদনের সঙ্গে সঙ্গেই তাঁহার ঋদ্ধি পরিহীন হইল । অনন্তর একদিবস ভগবান বেণুবন বিহারে পৃথগজন পরিষদের মধ্যে বসিয়া ধর্ম দেশনা করিতেছিলেন। সেই ধর্ম দেশনার সময় দেবদত্ত ভগবানকে বন্দনা করিয়া আসন হইতে উঠিলেন এবং অঞ্জলি বদ্ধ হইয়া কহিলেন—“ভন্তে ভগবান, আপনি এখন জীর্ণ, বৃদ্ধ ও বয়সাধিক্য হইয়াছেন ; এই হইতে আপনি নিরিবিলি চিত্তে অবশিষ্ট জীবন সখে বাস করুন, আমি ভিক্ষুসংঘ পরিচালনা করিব, ভিক্ষু সংঘের ভার আমাকে প্রদান করুন । ভগবান তাঁহাকে শ্লেষ বাক্যে তিরস্কার করিয়া তাঁহার কথা প্রতিক্ষেপ করিলেন। দেবদত্ত তিরস্কৃত হইয়া দুঃখিত মনে ভগবানের প্রতি এই প্রথম শত্রুতা পোষণ করিয়া প্রস্থান করিলেন। অতঃপর ভগবান রাজগৃহে তাঁহাকে 'প্রকাশনীয়' নামক দণ্ডকর্ম প্রদান করিলেন। তিনি ভাবিলেন – “শ্রমণ গৌতম আমাকে পরিত্যাগ করিলেন, এখন তাঁহার অনর্থ করিব।” এই চিন্তা করিয়া দেবদত্ত অজাতশত্রুর নিকট উপস্থিত হইয়া কহিলেন — “কুমার, পূর্ব্বে ছিল মানুষের দীর্ঘায়ু, এখন হইয়াছে অল্পায়ু হয়তঃ এমন কোন কারণও বিদ্যমান থাকিতে পারে, যে হেতু নাকি আপনার কুমার অবস্থাতেই মৃত্যু ঘটিতে পারে। তাই বলিতেছি কুমার, আপনার পিতাকে বধ করিয়া আপনি রাজা হউন, আর আমি বুদ্ধকে হত্যা করিয়া বুদ্ধ হইব।” অজাতশত্রু রাজা হওয়ার পর তথাগতকে বধ করিবার জন্য দেবদত্ত কয়েকজন লোক নিযুক্ত করিলেন । তাঁহারা সকলেই স্রোতাপত্তিফল প্রাপ্ত হইয়া সেই হত্যা কান্ড হইতে বিরত হইলেন দেবদত্ত “আমিই শ্রমণ গৌতমের জীবন নাশ করিব।” এই মনে করিয়া স্বয়ং গুধ্রকুট পর্ব্বতে আরোহণ পূর্ব্বক শিলা নিক্ষেপ করিলেন। [ শিলার ক্ষুদ্র কণার আঘাতে ] ভগবানের পা হইতে [ একবিন্দু] রক্ত বিগলিত হইল । এই উপায়েও বুদ্ধকে বধ করিতে না পারিয়া পুনরায় নালাগিরি হস্তী ছাড়িয়া দেওয়াইলেন। হস্তী আসিবার কালীন আনন্দ স্থবির নিজের জীবন বুদ্ধের জন্য বিসর্জ্জন দিয়া বুদ্ধের পুরোভাগে স্থিত হইলেন । বুদ্ধ হস্তীকে দমন করিলেন এবং নগর হইতে বাহির হইয়া বিহারে চলিয়া আসিলেন। বিহারে বহু সহস্র উপাসকেরা যে সমস্ত দানীয় বস্তু নিয়া আসিয়াছেন, ভগবান সেই মহাদান পরিভোগ করিলেন। সেই দিবসে রাজগৃহবাসী আঠার কোটি লোক সমবেত হইয়াছিলেন। ভগবান তাঁহাদিগকে আনুপূর্বিক ভাবে ধৰ্ম্ম দেশনা করিলেন। ধৰ্ম্ম' শুনিয়া চুরাশি হাজার প্রাণীর ধর্ম জ্ঞান হইয়াছিল। ভিক্ষুরা আনন্দ স্থবিরের গুণকীৰ্ত্তন করিতে লাগিলেন “অহো আয়ুষ্মান, আনন্দ মহাগুণ সম্পন্ন, এমন- তর প্রকাণ্ড হাতী আসিবার কালীন নিজের জীবন পরিত্যাগ করিয়া ভগবানের পুরোভাগে স্থিত হইলেন !” স্থবিরের এই গুণকথা শুনিয়া ভগবান কহিলেন — “হে ভিক্ষুগণ, কেবল এখন নয়, পূর্ব্বেও সে আমার জন্য জীবন ত্যাগ করিয়াছিল।” সেই অতীত কাহিনী প্রকাশ করিয়া বলিবার জন্য ভিক্ষুগণ প্রার্থনা করাতে ভগবান চুলহংস, মহাহংস ও ককট জাতকাদি বর্ণনা করিলেন। দেবদত্ত রাজার প্রাণবধ করাইল, ভগবানের প্রাণ নাশের জন্য বধক নিয়োজিত করিল, শিলা ক্ষেপণ করিল ; এইসব করাতেও জন সমাজে তাহার কৰ্ম্ম সম্বন্ধে তত প্রকাশ পায় নাই; কিন্তু যখন নালাগিরি হস্তী ছাড়িয়া দেওয়াইল, তখনই তাহার কর্ম সমূহে বিশেষ ভাবে প্রকাশ হইয়া পড়িল । তখন সকলেই এই বলিয়া কোলাহল করিতে লাগিল “দেবদত্ত রাজাকে ও বধ করিয়াছে, ভগবানের জন্য বধক নিয়োজিত করিয়াছে, শিলাও ক্ষেপণ করিয়াছে, এখন আবার নালাগিরি ছাড়িয়া দিয়াছে, এরপে পাপীকে লইয়াও নাকি রাজা বিচরণ করে।” রাজা লোকজনের এইসব কথা শুনিয়া, মঙ্গলাদি দিবসে দেবদত্তের জন্য যেই পাঁচশত পাতিল ভাত দেওয়া হইত, তাহা বন্ধ করিয়া দিলেন। পুনরায় তিনি আর তাঁহার সেবার্থ আসিলেন না। ভিক্ষার জন্য উপস্থিত হইলেও নগরবাসীরা তাঁহাকে ভিক্ষা দিলেন না । দেবদত্তের লাভ সৎকার পরিহীন হইল । অগত্যা কুহক ভাবের দ্বারা [ বক ধার্মিকের ন্যায় ] জীবিকা নির্বাহ করিবার মানসে ভগবানের নিকট উপস্থিত হইয়া পঞ্চ বিষয় যাচঞা করিলেন । ভগবান কহিলেন “দেবদত্ত নিষ্প্রয়োজন, যে ইচ্ছা করে সে অরণ্যবাসী হউক।” এই বলিয়া প্রতিক্ষেপ করিলেন। তখন দেবদত্ত ভিক্ষুগণকে সম্বোধন করিয়া কহিলেন—“আবুস, কাহার কথা মনোজ্ঞ, কি তথাগতের না আমার ? আমি উৎকৃষ্ট বশে এরুপ বলিতেছি – “ভাল ভন্তে, (১) ভিক্ষুগণ যাবজ্জীবন অরণ্যে বাস করিবেন, (২) ভিক্ষা করিয়া খাইবেন; (৩) পাংশকুল বা ধলা মাটিতে যেই কাপড় কুড়াইয়া পাইবেন কেবল তাহাই পরিধান করিবেন ; (৪) বৃক্ষমূলে বাস করিবেন ; (৫) কখনও মাছ-মাংস খাইবেন না।' যে দুঃখ হইতে মুক্ত হইতে ইচ্ছা কর, সে আমার সঙ্গে আস।” এই বলিয়া তিনি প্রস্থান করিলেন । দেবদত্তের কথা শুনিয়া নতুন প্রব্রজ্যা লব্ধ কোন কোন মন্দবুদ্ধি সম্পন্ন ভিক্ষুরা এইরূপ চিন্তা করিলেন- "দেবদত্ত ভালইত বলিতেছেন, আমরা ইনির সহিত বিচরণ করিব।” এই বলিয়া তাঁহার সহিত মিলিত হইলেন । এইরূপে দেবদত্তের পাঁচশত ভিক্ষু জুটিয়া গেল। তিনি সেই পাঁচশত ভিক্ষুর সহিত সেই পাঁচটি বিষয় সম্বন্ধে মন্দবুদ্ধি সম্পন্ন লোকগুলোকে বুঝাইয়া তাহাদের হইতে যাচ্ঞা করিয়া করিয়া খাইতে লাগিলেন । সেই সঙ্গে সঙ্গে তিনি সংঘ-ভেদের জন্যও পরাক্রম করিলেন। ভগবান জিজ্ঞাসা করিলেন—“সত্য নাকি দেবদত্ত, তুমি সংঘভেদ, চক্রভেদের জন্য পরাক্রম করিতেছ ?” দেবদত্ত উত্তর দিলেন “হাঁ, সত্য।” ভগবান কহিলেন “দেবদত্ত, সংঘভেদ গুরুতর কাজ। ইত্যাদিরূপে উপদেশ দিলেও ভগবানের বাক্য অগ্রাহ্য করিয়া চলিয়া গেলেন । যাইবার সময় রাজগৃহে আয়ুস্মান আনন্দকে পিণ্ডাচরণে দেখিতে পাইয়া কহিলেন “আবুস আনন্দ, অদ্য হইতে জানিয়া রাখ ভগবানও, ভিক্ষু সংঘকে বাদ দিয়া উপোসথ করিব ও সংঘ কৰ্ম্ম করিব। স্থবির সেই কথা ভগবানকে জানাইলেন । তাহা জ্ঞাত হইয়া ভগবানের ধর্ম সংবেগ উৎপন্ন হইল । “দেবদত্ত দেব-মনুষ্যলোকের এই অনর্থ করার দরুন নিজেকে অবীচিতে পক্ক করার কারণ করিতেছে।” এই চিন্তা করিয়া ভগবান সংবেগ চিত্তে এই উদান গাথা ভাষণ করিলেন :- ‘অসাধু ও আপনার অহিতকর কর্ম করা সহজ, কিন্তু যাহা প্রকৃত হিতকর ও নির্দোষ তাদৃশ কৰ্ম্ম অতিশয় দুঙ্কর।' এই গাথা কহিযা পুনরায় এই উদান গাথা ভাষণ করিলেন :- “সাধুজনে সাধ কাজ করা সুকর, পাপীজনে সাধু কাজ করা দুঙ্কর ; পাপীজনে পাপকাজ করা সুকর, আর্যগুণে পাপকাজ করা দুস্কর ।” অতঃপর দেবদত্ত উপোসথ দিবসে আপন পরিষদের সহিত কোনও এক স্থানে উপবেশন করিয়া কহিলেন— “যাহার এই পাঁচটি বিষয় মনোনীত হয় সে শলাকা [ টিকেই ] গ্রহণ কর।” নতূন প্রব্রজিত অল্পবৃদ্ধি সম্পন্ন পাঁচশত বৰ্জ্জিপুত্র শলাকা গ্রহণ করিলেন। দেবদত্ত সেই ভিক্ষুগণকে লইয়া সংঘভেদ করিয়া গয়াশিরে আগমন করিলেন। তিনি তথায় গিয়াছেন শুনিয়া সেই ভিক্ষুগণকে আনিবার জন্য ভগবান অগ্রশ্রাবকদ্বয়কে পাঠাইয়া দিলেন । তাঁহারা তথায় যাইয়া প্রাতিহাৰ্য্য যুক্ত দেশনা অনুশাসন দ্বারা ও ঋদ্ধি প্রাতিহার্য অননুশাসন দ্বারা অনুশাসন করতঃ ভিক্ষুগণকে অহত্ত্বপদ প্রাপ্তি করাইলেন এবং তাঁহাদিগকে সঙ্গে লইয়া আকাশ মার্গে আগমন করিলেন। তখন কোকালিক যাইয়া দেবদত্তকে সংবাদ দিল “আবুস  দেবদত্ত, শয্যা ত্যাগ কর, শারিপূত্র-মৌদগল্যায়ন তোমার ভিক্ষুগণকে লইয়া যাইতেছে; আমি নাকি তোমাকে বলিয়াছিলাম- 'আবুস শারিপুত্র মৌদগল্যায়নকে বিশ্বাস করিও না ; তাহারা পাপ ইচ্ছা পরায়ণ, পাপ ইচ্ছার বশীভূত। এই বলিয়া সে জান দ্বারা দেবদত্তের হৃদয়ে প্রহার করিল । সেখানেই দেবদত্তের মুখ হইতে গরম রক্ত বমি হইল। ভিক্ষু সংঘ পরিবত হইয়া আয়ুস্মান শারিপুত্রকে আকাশ মার্গে আসিতে দেখিয়া ভিক্ষুগণ ভগবানকে কহিলেন— "ভস্তে, আয়ুস্মান শারিপুত্র যাইবার সময় সঙ্গে করিয়া একজন মাত্র গিয়াছিলেন, কিন্তু এখন বহুজন পরিবৃত হইয়া আসিবার কালীন শোভা পাইতেছে।” ভগবান কহিলেন— “ভিক্ষুগণ, কেবল এখন নয়, পশুকুলে উৎপন্ন হইয়াও আমার পুত্র আমার নিকট আসিবার কালীন শোভা পাইয়াছিল।” এই বলিয়া লক্ষণমগে জাতক বর্ণনার পর এই গাথাটি কহিলেন “সচ্চরিত্র, আদর্শ— সেবাপরায়ণের সর্বত্র সৌভাগ্য লাভ হয়। জ্ঞাতি সঙ্ঘের অগ্রগামী হইয়া লক্ষণ মৃগ আসিতেছে দেখ । আর জ্ঞাতিগণ পরিহীন এই কালমৃগের অবস্থা দর্শন কর।” পুনরায় ভিক্ষুগণ কহিলেন—ভস্তে, দেবদত্ত 'বুদ্ধলীলায় ধৰ্ম্ম দেশনা করিব' এই মনে করিয়া অগ্রশ্রাবকদ্বয়কে তাহার উভয় পার্শ্বে বসাইয়া আপনার অনুকরণ করিয়াছিল ।” ভিক্ষুগণ এইরূপ বলিলে ভগবান বলিলেন :- “ভিক্ষুগণ, কেবল এখন নহে, পার্শ্বেও সে আমার অনুকরণ করিবার চেষ্টা করিয়াছিল, কিন্তু পারে নাই।” এই বলিয়া সেই পুরাতন কাহিনী বীরক জাতক কহিলেন এবং অবসানে এই গাথা দুইটি কহিলেন :- হে বীরক, মধুরভাষী, ময়ূর-গ্রীব আমার পতি সবিষ্ঠক পক্ষীকে দেখিয়াছেন কি? বীরক কহিল :- “নিত্য কাঁচা মৎস্য ভোজী জলচর ও স্থলচর যে পক্ষী আছে, তাহার অনুকরণ করিয়া সবষ্ঠিক শৈবালে জড়িত হইয়া মরিয়া গিয়াছে।” এই জাতক কহিয়া পরে পরে অন্যান্য দিবসেও সেইরূপ কথা প্রসঙ্গেই কন্দগলক জাতক ও বিরোচন জাতক বর্ণনা করিয়া এই গাথাম্বর কহিলেন :- “এই গরুড়ে অসার কাষ্ঠের বনে বিচরণ করিয়া, চক্ষু দিয়া তাহা বিদারণ করিয়াছে ; কিন্তু যখন সারবান খদিরে ঘা দিল, তখন তাহার তুণ্ড-শির বিচার্ণ হইল।” “তোমার মস্তক বিদলিত, মস্তিষ্ক বিগলিত এবং সকল অস্থি চর্ণীকৃত হইল আজ তুমি বিরোচিত হইয়াছ। দেবদত্তও নাকি নয়মাস যাবৎ পীড়িত অবস্থায় থাকিয়া অস্তিম কালে ভগবানকে দেখিবার ইচ্ছায় তাঁহার শ্রাবকগণকে কহিলেন – “আমি ভগবানকে দেখিতে ইচ্ছা করি, তাঁহাকে আমায় দেখাও।” তাঁহার কথা শুনিয়া শ্রাবকেরা কহিল – “তোমার যখন শক্তি ছিল, তখন ভগবানের সহিত শত্রুতা আচরণ করিয়াছ ; আমরা তোমাকে তথায় নিব না।” “আমাকে নাশ করিও না, আমি ভগবানের প্রতি শত্রুতা পোষণ করিলেও, ভগবান কিন্তু আমার প্রতি কেশাগ্রমাত্রও শত্রুতা পোষণ করেন নাই । সেই ভগবানই একসময় বলিয়াছিলেন- হত্যাকারী দেবদত্ত, দস্যূ অঙ্গুলীমাল, ধনপাল হস্তী ও পুত্র রাহুল সকলের প্রতি আমার সমান মনোভাব।” “আমায় সেই ভগবানকে দেখাও।” এই বলিয়া তিনি পুনঃপুন যাজ্ঞা করিতে লাগিলেন । অতঃপর তাহারা তাঁহাকে মঞ্চকের উপর লইয়া বাহির হইল । দেবদত্ত আসিতেছে, এই সংবাদ শুনিয়া ভিক্ষুগণ ভগবানকে কহিলেন- “ভস্তে, দেবদত্ত না-কি আপনাকে দেখিবার জন্য আসিতেছে ।” “ভিক্ষুগণ, তাহার এ জীবনে আমাকে দেখিতে পাইবে না।' ভিক্ষুরা পাঁচটি বিষয় যাঞা করা অবধি পুণঃ বুদ্ধের দর্শন পায় না: এইটা ধর্মত নিয়ম। “ভম্ভে, সে অমুক অমুক স্থানে আসিয়াছে।" “ভিক্ষগণ, ওর যাহা ইচ্ছা তাহা করুক; সে কিন্তু আমার দর্শন পাইবে না।” "ভস্তে, সে জেতবন হইতে এক যোজন ব্যবধানে আসিয়াছে, অদ্ধ' যোজন, এক গবতি", “জেতবন পুঙ্করিণীর সমীপে আসিয়াছে।” যদি সে জেতবন অভ্যন্তরেও প্রবেশ করে, তথাপি সে আমার দর্শন পাইবে না।” দেবদত্তকে লইয়া যাহারা আসিয়াছে, তাহারা জেতবন পুষ্করিণীর তীরে মঞ্চ নামাইয়া রাখিয়া স্নান করিবার জন্য পুষ্করিণীতে অবতরণ করিল । বসিলেন । দেবদত্তও নাকি মণ্ড হইতে উঠিয়া পাদদ্বয় ভূমিতে রাখিয়া তখন তাঁহার পদদ্বয় পৃথিবীতে প্রবেশ করিল । অনুক্রমে তাঁহার পায়ের গোড়ালি, জানু, কটি স্তন ও গ্রীবা পর্যন্ত প্রবেশ করিয়া যখন হনুকাস্থি ভূমিতে সংলগ্ন হইল তখন এই গাথাটি বলিয়া বুদ্ধের শরণাপন্ন হইলেন- “দেবাতিদেব, সমস্তচক্ষু নরদম্য সারথি, শত পূণ্য লক্ষণ, সেই অগ্রপদল বুদ্ধকে এই অস্থিকঙ্কাল ও জীবন দ্বারা শরণ বা আশ্রয় গ্রহণ করিতেছি।” এই কারণ দেখিয়া তথাগত দেবদত্তকে প্রব্রজ্যা দিয়াছিলেন। যদি সে প্রব্রজ্যা গ্রহণ না করিত, তবে সে গৃহী হইয়াও গুরুতর কৰ্ম্ম করিত, আর ভবিষ্যৎ জন্মেরও উদ্ধারের কোন কারণ করিতে পারিত না৷ কিন্তু প্রব্রজ্যা গ্রহণ করিয়া গুরুকৰ্ম্ম করিলেও ভবিষ্যৎ জম্মে উদ্ধারের কারণ করিতে পারিবে। তাই ভগবান তাঁহাকে প্রব্রজ্যা দিয়াছিলেন। তিনি এই হইতে লক্ষকল্প পরে 'অটাঠিসর' নামক 'পচ্চেক' বুদ্ধ হইবেন। তিনি পৃথিবী প্রবেশ করিয়া অবীচি নরকে উৎপন্ন হইলেন। নিশ্চল বুদ্ধের প্রতি অপরাধ করার দরুন নিশ্চল ভাবে পরিপক্ক হইবার জন্য শত যোজন উচ্চতা সম্পন্ন অবীচি অভ্যন্তরে তাঁহার শত যোজন উচ্চ শরীর উৎপন্ন হইল। তাঁহার মস্তক কর্ণের উপরিভাগ পর্যন্ত উপরের লৌহপাটে প্রবেশ করিল, পায়ের গুলফ পর্যন্ত নীচের লৌহপাটে প্রবেশ করিল, মহাতাল বৃক্ষ প্রমাণ লৌহল পশ্চিম ভিত্তি হইতে বাহির হইয়া পৃষ্ঠের মধ্যদেশ ভেদ করিয়া বক্ষঃস্থল দিয়া বাহির হইয়া পূর্ব্বদিকের ভিত্তিতে প্রবেশ করিল । অন্য একটি দক্ষিণ ভিত্তি হইতে বাহির হইয়া তাঁহার দক্ষিণ পার্শ্ব' ভেদ করিয়া উত্তর পার্শ্বে বাহির হইয়া উত্তর ভিত্তিতে প্রবেশ করিল । অন্য একটি উপরের লৌহপাট হইতে বাহির হইয়া মস্তক ভেদ করিয়া অধঃভাগে বাহির হইয়া লৌহ পৃথিবীতে প্রবেশ করিল। এইরূপে তিনি তথায় নিশ্চল হইয়াপরিপক্ক হইতে লাগিলেন। ভিক্ষুগণ কথা উত্থাপন করিলেন – “দেবদত্ত এতদূরে আসিয়া ভগবানের দর্শন লাভ না পাইয়াই পৃথিবীতে প্রবেশ করিল।” ভগবান কহিলেন- “ভিক্ষুগণ, দেবদত্ত যে কেবল এখন আমার প্রতি অপরাধ করিয়া পৃথিবীতে প্রবেশ করিয়াছে তাহা নয়, পূর্ব্বেও সে এইর প প্রবেশ করিয়াছে।” এই বলিয়া শীলব হস্তীরাজকালে পথভ্রষ্ট পুরষকে আশ্বাস দিয়া নিজের পৃষ্ঠদেশে বসাইয়া নিরাশঙ্ক স্থানে পৌঁছাইয়া দিল ; সে পুনঃপুনঃ তিনবার আসিয়া হস্তীরাজের দস্তের অগ্রভাগ, মধ্যম ভাগ ও মলভাগ ছেদন করিয়াছিল। তৃতীয় বারে মহাপুরুষের চক্ষু পথ অতিক্রম করা মাত্রই পৃথিবীতে প্রবেশ করিল । তাহা বর্ণনা করিবার জন্য এই গাথাটি কহিলেন :- নিত্য ছিদ্র অন্বেষণকারী অকৃতজ্ঞ ব্যক্তিকে যদি সমগ্র পৃথিবী দান করা যায় তথাপি তাহাকে সন্তুষ্ট করিতে পারে না । ভিক্ষুরা ভগবানকে জিজ্ঞাসা করিলেন—“ভস্তে, এখন দেবদত্ত কোথায় উৎপন্ন হইয়াছে ? ” অবীচি মহানরকে ভিক্ষুগণ!” “ভন্তে, সে ইহলোকে অনুতপ্ত হইয়া বিচরণ করিয়াছে, পনঃ ও কি অন তপ্তস্থানেই যাইয়া উৎপন্ন হইল ?” “হাঁ ভিক্ষুগণ, যাহারা প্রমত্ত হইয়া বাস করে, তাহারা প্রব্রজিত হউক অথবা গৃহী হউক, উভয় স্থানেই তাহারা অনতপ্ত হয়।” এই বলিয়া এই গাথাটি কহিলেন :- “পাপী ইহলোক ও পরলোক উভয়লোকেই— মনস্তাপ ভোগ করে। আমার দ্বারা পাপ কর্ম করা হইয়াছে, এই ভাবিয়া সে অন তপ্ত হয় এবং দুর্গতি প্রাপ্ত হইয়া অধিকতর সম্ভপ্ত হয়।” ১৭ । তথায় — “ইহলোকে তাপ পায়”— ইহলোকে পাপকর্ম করিবার সময় দৌম্মনস্যের দ্বারা তাপ পায়। -